cyanic-selkie/wikianc huggingface dataset:
Trombi (pyörremyrsky)
Muut ukkospilvet ja kuuropilvijonot
Ei-supersolutornadot (l. trombit) muodostuvat hiukan eri tavalla; ukkospilven yhteydessä esiintyvä vaakatason pyörteisyys voi joutua nousuvirtaukseen ja venyä pystysuunnassa pitkälti edellä esitetyn tapaan. Suurin osa Suomessa tavattavista trombeista kuuluu tähän ryhmään. Eräät rintamatyypit tuottavat trombeja ja tornadoja enemmän kuin toiset, mutta tarkkoja kriteereitä ei ole kyetty määrittämään. Ne ovat yleensä heikompia ja lyhytaikaisempia kuin supersoluissa syntyneet pyörteet mutta voivat silti aiheuttaa huomattavaa tuhoa. Suppilopilvi on tornado, jonka pyörre ei ulotu maahan asti. Tornadon määritelmään kuuluu olennaisesti pilvestä maahan asti ulottuva pyörre. Tässä tornadot eroavat pölypyörteistä, jotka syntyvät auringon lämmittäessä maanpintaa, eikä niihin useinkaan liity mitään pilveä eikä koskaan mesomatalapainetta ylhäällä pilvessä. Toinen vastaava ilmiö on puuskarintamapyörre, joka voi syntyä voimakkaiden ukkos­puuskien ja syöksyvirtausten yhteydessä.
Tornadojen ominaisuuksia
Useimmat tornadot pyörivät syklonaalisesti eli pohjoisella pallonpuoliskolla vastapäivään, eteläisellä myötäpäivään. Toiseen suuntaan pyöriviäkin esiintyy, mutta alle 10 % kaikista tutkituista tornadoista pyörii ”väärään” suuntaan. Maan pyörimisliikkeen vaikutus eli Coriolis-ilmiö ei ehdi olla niiden kestäessä merkittävä tekijä.
Peter Sellers
Lopullinen läpimurto: Tohtori Outolempi ja Vaaleanpunainen pantteri
Sellersin uran viimeiseksi kohokohdaksi jäi Jerzy Kosinskin kirjaan "Mukana kuvassa" perustunut satiirinen draamaelokuva Tervetuloa Mr. Chance! (Being There, 1979). Sellers piti roolia suurimpana ambitionaan, ja totesi heti kirjan ilmestyttyä: "Maailmassa ei ole kuin yksi näyttelijä joka osaa tulkita Chancen osan. Minä." Hän sai puutarhuri Chancen roolista uransa kolmannen Oscar-ehdokkuuden muttei voittanut tälläkään kertaa.
Tongan hauta
pienoiskuva|Tongan hauta on merkittynä karttaan violetilla (Tonga Trench) Tongan hauta on maailman toiseksi syvin syvänmeren hauta, joka on noin 100 metriä matalampi kuin Mariaanien hauta. Se sijaitsee Tongan valtion vieressä eteläisellä Tyynellämerellä. Haudan syvin kohta Horizonin syvänne yltää noin 10 800 metriä merenpinnan alapuolelle. Tongan hauta on 1 375 kilometriä pitkä, 80 kilometriä leveä ja keskisyvyydeltään noin 6 000 metriä.
Konin (kaupunki)
Konin on kaupunki Ison-Puolan voivodikunnassa keskisessä Puolassa. Se on yksi voivodikuntansa suurimmista kaupungeista ja sijaitsee 100 kilometriä Poznańista itään. Koninissa asui vuoden 2019 arvion mukaan 73 522 asukasta. Konin sijaitsee Puolan keskiosassa Berliinin-Warszawa-Expressin junan (Berliini-Varsova-Moskova) eurooppalaisella reitillä.
Tetaaninen lihassupistus
Tetanisaatio on yleensä normaalia (esimerkiksi kannatellessa painavaa laatikkoa). Lihaksissa on yleensä jonkinasteista tetaanista toimintaa, mistä seuraa lihasjänteys, jolla ylläpidetään asentoa. Esimerkiksi kyykky vaatii tiettyjen lihasten jatkuvaa supistustilaa asennossa pysymiseksi. Tetaaninen lihassupistus voi esiintyä eri tavoin kuten isotonisena tai isometrisenä—esimerkiksi raskaan laatikon nostaminen lattialta on isotonista, kun taas laatikon kannattelu on isometristä.
Luettelo televisiosarjan Supernatural jaksoista
Yhdysvalloissa sarjan ensimmäinen jakso esitettiin 13. syyskuuta 2005. Sarjan ensimmäinen kausi näytettiin The WB -kanavalla, jonka jälkeen sarja alkoi pyöriä The CW -verkossa. Suomessa Subtv aloitti ensimmäisen kauden lähetykset 21. elokuuta 2006. Neljännentoista kauden esitys alkoi Subilla helmikuussa 2019.
Texasin yliopisto, Austin
Kampus
Yliopiston keskuskampuksen alueen laajuus on 1,4 km². Lisäksi on muita kampusalueita Austinissa ja muualla Texasissa. Yliopistolla on 7 museota ja 17 kirjastoa, joiden kokoelmissa on yhteensä 8 miljoonaa teosta, mukaan lukien yksi Gutenbergin Raamattu, sekä 1,1 megawatin ydinreaktori.
Notre Damen moskeija
Juoni
Koko Lännessä Euroopassa valta siirtyi islamilaisille maahanmuuttajille. Šaria, islamilainen laki on voimassa, katoliset kirkot tuhotaan, ranskalaiset, jotka eivät siirtyneet islamiin siirrettään gettoihin. Notre Damen katedraali muutettiin Al Frankoni -moskeijaksi. Ennen islamisaatiota katolinen kirkko vähitellen häviää ja romahtaa. Jäivät vain Pyhän Piuksen seuran katoliset-traditionaaliset, jotka piiloutuvat katakombeihin. Tilanne muistuttaa esikristittyjen vainoja. Silti kristittyjen vastarinta jatkuu, vaikka kaikki ennustivat heidän kärsivän murskaavan tappion.
Heikki Simojoki
Opinnot ja ura
Hänen tieteellinen tuotantonsa kattaa lukuisia hydrologian, meteorologian ja oseanografian alojen tutkimuksia. Lisäksi hän laati tiedehistoriaan liittyvän teoksen The history of geophysics in Finland 1828–1918, joka julkaistiin vuonna 1978.
W. W. Tuomioja
Elämä
Tuomioja oli edistyspuolueen kansanedustajana Turun läänin pohjoisesta vaalipiiristä 1924–1929 ja Hämeen läänin pohjoisesta vaalipiiristä 1930–1931. Hän toimi eduskunnan lakivaliokunnan puheenjohtajana ja 1930-1931 myös edistyspuolueen puheenjohtajana. Tuomioja kuoli kesken edustajakautensa 1931, ja hänen seuraajakseen eduskuntaan tuli Maalaisliiton Eetu Jussila.
Rodrigo Garza
Lisäksi Garza oli muun muassa mukana saamassa pronssia maahockeyn maailmanmestaruuskilpailuissa 2006. Hän voitti joukkueineen lajin Euroopan-mestaruuden 2005.
Yleisradiotoiminta
Historia
thumb|Suomen ulkoasiainministeri Väinö Tanner kertomassa talvisodan päättymisestä Yleisradiossa vuonna 1940 Valtiollisten yleisradioyhtiöiden historia juontaa juurensa ensimmäisen maailmansodan jälkeiseen aikaan, jolloin oivallettiin radion mahdollisuudet tukea Eurooppaan muodostuneiden uusien valtioiden kansallista itsetuntoa.
Ultralyhyet aallot
Edellä lueteltuja taajuuksia käytetään yleisradiolähetyksiin. Yleisradiolähetyksiä on kuultavissa myös ns. taajuusalueiden ulkopuolisilla (out-of-band) taajuuksilla, jotka eivät ole kansainvälisten sopimusten piirissä. Tällaisia taajuuksia ovat mm. 7 100–7 200 kHz (taajuusväli varattu nykyään radioamatöörikäyttöön), 7 450–7 700 kHz jne. Teknisesti pitkiksi aalloiksi (engl. LW; long waves) luokitellaan 30–300 kHz aallot, keskipitkiksi aalloiksi (engl. MW; medium waves) luokitellaan 300 kHz – 3 MHz ja lyhyiksi aalloiksi (engl. SW; short waves) 3–30 MHz aallot. Erittäin suuren taajuuden hyvin lyhyet aallot (engl. very high frequency; VHF) sijaitsevat taajuuksilla 30–300 MHz, mihin sijoittuvat myös tavalliset ULA:lla kuultavat yleisradiolähetykset samoin kuin osa televisiolähetyksistä. Näin ollen yleisradiolähetyksissä yleensä käytettävät pitkät aallot 153–271 kHz sijoittuvat teknisen pitkäaaltoalueen 30–300 kHz sisään, kun taas noin 120 metrin pituiset lyhytaallot, 2 300–2 495 kHz ovat teknisesti keskiaaltoalueen 300 kHz – 3 MHz loppuosassa.
Kylmän sodan ajan (1949–1988) kestäneen radiohäirinnän vuoksi ULA-lähetykset jakautuivat Euroopassa kahdelle aaltoalueelle. Neuvostoliitto ja sen liittolaiset, pääasiassa Varsovan liiton jäsenvaltiot jäivät 1920-luvulla perustettuun Euroopan yleisradioliittoon OIRT:hen käyttäen FM-lähetyksissään 68,8–74,0 MHz:iä. Neuvostoliitossa kuitenkin vastaava yleisradiolähetystaajuusalue oli 65,84–74,00 MHz. Läntisimmissä entisistä neuvostotasavalloista käytetään edelleen Neuvostoliiton aikaista yleisradiotaajuusaluetta 65,84–74,00 MHz. Monilla Venäjän alueilla, tasavalloissa, seudulla ja liittovaltiokaupuneissa ei kyseistä taajuusaluetta juuri esiinny kuin ehkä valtionradion kanavilla yksi, mutta Ukrainassa taajuusalue on runsaassa käytössä myös kaupallisilla radioilla edelleen. Entisissä Varsovan liiton maissa, jotka ovat Pohjois-Atlantin liiton jäsenvaltioita, ei tätä itäistä taajuusaluetta enää ole eikä entisissä Latvian, Liettuan ja Eestin neuvostotasavalloissa, mitkä itsenäistyttyään ovat Pohjois-Atlantin liiton jäsenvaltioita.
Yhdysvaltain liittolaisten sekä joidenkin puolueettomien maiden Torquayssa Britannissa 12. helmikuuta 1950 perustaman EBU:n jäsenet käyttivät ULA-lähetyksiinsä 87,5–108 MHz. OIRT sulautui EBU:uun 1993.
Koska Länsi-Euroopassa nimitettiin aaltoaluetta 87,5–108 MHz frekvenssi- eli taajuusmodulointinsa vuoksi FM:ksi, kutsuttiin vastaavasti aaltoaluetta 66–74 MHz OIRT FM:ksi. Venäjällä OIRT FM:ää kutsutaan edelleen UKV:ksi. Vastaavasti Itä-Euroopassa, missä omaa ULA-aluetta kutsuttiin UKV:ksi (ultrakratkie volny eli ultralyhyet aallot), kutsuttiin Länsi-Euroopan FM:ää vastaavasti UKV 2:ksi tai ylä(taajuuksien)-UKV:ksi. UKV on käytössä vielä monissa entisissä OIRT-maissa, vaikka siirtyminen FM-taajuuksille alkoi niiden vapauduttua yleisradiokäyttöön. Vastaavanlainen eriyttäminen UHF-alueella ei toteutunut television osalta taajuusjaolla, vaan siten ettei Itä-Euroopassa käytetty saksalaista PAL-televisiostandardia vaan ranskalaista SECAMia, jottei värivastaanotto onnistuisi toiselta puolelta. Tämä ei kuitenkaan estänyt pelkän mustavalkoisen kuvan vastaanottamista. Suomessa OIRT FM:ää ei käytetä ULA-lähetyksiin, vaan Viestintävirasto on osoittanut aaltoalueelle siirtyvää maaradioliikennettä, mm. harrastus- ja työyhteyksiä sekä sotilaskäyttöön tarkoitettua radioliikennettä.
Sis-vuoret
800–1000-luvuilla Santa María de Obarran luostari sijaitsi vuorten länsijuurella. Alueella on myös monia vanhoja karjankasvattajien rakennuksia, joita kutsutaan alueella nimellä borda.
Bernhard Schlink
thumb|Bernhard Schlink Bernhard Schlink (s. 6. heinäkuuta 1944, Bielefeld) on saksalainen juristi ja kirjailija. Hänen Suomessa tunnetuin teoksensa lienee myös elokuvaksi sovitettu Lukija.
Kari Kivirikko
Henkilöhistoria
Kivirikon vanhemmat olivat lääketieteen tohtori Kaarlo KIvirikko ja sairaanhoitaja Maija-Liisa Nyman. Kivirikko tuli ylioppilaaksi Seinäjoen lyseosta 1954 ja valmistui lääketieteen lisensiaatiksi 1960. Kivirikko on toiminut akatemiaprofessorina vuosina 1976–1983 ja uudelleen vuodesta 1988 alkaen toistaiseksi. Hänet valittiin Suomalaisen Tiedeakatemian jäseneksi vuonna 1983 ja vuodesta 1989 hän on ollut Academia Europæan jäsen.
50 let Pobedy
Rakentaminen
Suomen valtio huomautti koeajosta, koska siitä ei ollut informoitu etukäteen. 1996 tehdyn sopimuksen mukaan Venäjän tulisi ilmoittaa alle 300 kilometrin päässä Suomen rannikosta liikkuvista ydinkäyttöisistä aluksista.
Kulsiala
Hallintopitäjäjaon merkitys hallinnossa ja oikeudenkäytössä alkoi jo 1600-luvulla vähetä. Hallintopitäjät olivat vielä isonvihan (1713–1721) jälkeen muodollisesti olemassa, mutta kirkkopitäjät syrjäyttivät ne. Hämeessä hallintopitäjät jäivät kokonaan pois käytöstä 1831 Hämeen läänin perustamisen myötä. Näin Kulsialakin jäi lopulta kokonaan unohduksiin.
Godzilla (vuoden 2014 elokuva)
Godzilla on vuonna 2014 ensi-iltansa saanut yhdysvaltalainen hirviöelokuva, jonka on ohjannut Gareth Edwards. Se on MonsterVerse-elokuvauniversumin ensimmäinen osa, ja samalla toinen Hollywoodissa kokonaan tuotettu Godzilla-elokuva vuoden 1998 samannimisen elokuvan jälkeen. Elokuvan pääosissa ovat Aaron Taylor-Johnson, Ken Watanabe, Elizabeth Olsen, Juliette Binoche, Sally Hawkins, David Strathairn ja Bryan Cranston.
Yhdistetty talviolympialaisissa 2018 – normaalimäki/10 km
Hiihto
Hiihto-osuus järjestettiin kello 18.00.
Wilhelm von Karm
Töitä
Von Karmin yli 30-vuotisen uran töistä Viipurissa ei ole paljon tietoa, mutta arkistojen mukaan ne sisälsivät ainakin lääninsairaalan talousrakennuksen ja vankilan Pantsarlahdessa. Hänen suunnittelemakseen tiedetään myös Viipurin läänin alkujaan yksikerroksinen maanmittauskonttorin rakennus. Von Karm piirsi myös konsuli Wahlin kaksikerroksisen kivitalon ja neljä puista asuinrakennusta Viipuriin.
Ortografinen projektio (kartografia)
thumb|300px|Ortografinen projektio, keskipiste päiväntasaajalla 150 astetta itäistä pituutta thumb|300px|Ortografinen projektio, keskipiste pohjoisnavalla Ortografinen projektio on tasoprojektioiden ryhmään kuuluva karttaprojektio. Stereo­grafisen ja gnomonisen projektion tavoin se kuuluu perspektiivisiin projektioihin, joissa pallon­pinta ajatellaan projisoiduksi sitä sivuavalle taso­pinnalle. Ortografisessa projektiossa näkö­pisteen ajatellaan olevan äärettömän kaukana. Se siis näyttää pallonpuoliskon sellaisena kuin se näyttäisi kaukaa avaruudesta katsottuna, jolloin horisonttia vastaa maapallon isoympyrä. Alueiden muodot ja pinta-alat vääristyvät huomattavasti varsinkin kartan reunoilla, mutta mikäli kartan keskipiste on navalla, etäisyydet leveyspiiriä pitkin tulevat kuvatuiksi oikeassa suhteessa.
Historia
Ortografinen projektio tunnettiin jo antiikin aikana, ja sen käyttö kartografiassa on hyvin dokumentoitu. Hipparkhos käytti projektiota 2. vuosi­sadalla eaa. määrittääkseen tähtien nousu- ja laskupaikat. Noin vuonna 14 jaa. roomalainen insinööri Marcus Vitruvius Pollio käytti tätä projektiota rakentaakseen aurinkokelloja ja määrittääkseen auringon aseman.
Avaruus­aluksista käsin otetut valokuvat Maasta ja muista planeetoista ovat viime aikoina tehneet tämän projektion uudelleen suosituksi tähti­tieteessä ja planeettojen tutkimuksessa.
Projektion matematiikka
Jos nämä käänteiset kaavat ohjelmoidaan tietokoneelle esimerkiksi C:llä, C++:lla tai Fortranilla, on suositeltavaa käyttää kahden muuttujan funktiota atan2 arkusfunktioiden asemesta. Tämä takaa, että ortografinen projektio saa kaikissa tapauksissa oikean etumerkin.
DJ Kool Herc
DJ Kool Herc, oikealta nimeltään Clive Campbell, (s. 16. huhtikuuta 1955) on jamaikalaissyntyinen DJ, joka on ollut tärkeässä osassa hip hopin syntyyn Bronxissa, New Yorkissa. Hänet tunnetaan myös nimillä Kool DJ Herc ja Kool Herc.
John McDouall Stuart
Skotlannista siirtolaisena Australiaan
thumb|225px|left|Stuartin kotitalo [[Dysartissa.]] Stuart syntyi Skotlannissa Dysartin satamakaupungissa. Molemmat hänen vanhempansa kuolivat, kun John oli vielä teini-iässä. Häntä ja hänen sisaruksiaan hoitivat heidän sukulaiset ja ystävät. John kävi Skotlannin sotilasakatemian. Syyskuussa 1838 John Stuart lähti siirtolaiseksi Australiaan. Hän saapui pieneen Adelaiden siirtokuntaan tammikuussa 1839. Adelaidessa Stuart sai pian töitä maanmittaajilta todennäköisesti teknisenä piirtäjänä.
Ensimmäiset matkat
Toisen tutkimusmatkansa Stuart aloitti huhtikuussa 1859. Matkan tarkoituksena oli löytää tarpeellisia vesivaroja pysyvälle reitille Adelaidesta pohjoiseen. Stuart matkasi neljän apulaisensa kanssa noin 800 kilometrin reitin. Marraskuussa Stuart lähti retkikuntansa kanssa uudelle matkalle. Kolmen viikon hyödyttömien tutkimusten jälkeen Stuartin miehet kapinoivat, ja he palasivat takaisin matkalta. Neljännellä matkallaan Stuart onnistui melkein ylittämään mantereen.
Perintö
thumb|215px|Stuartin patsas [[Adelaidessa.]] Stuart sai tutkimusmatkoillaan monia muutoksia aikaan. Stuartin ansiosta Australian sisäosien maantiedettä alettiin tuntea paremmin. Australian mantereen läpäisevät lennätinlinjat ja rautatie Adelaidesta Alice Springsiin noudattelivat Stuartin käyttämää reittiä. Etelä-Australia perusti myös siirtokunnan pohjoiseen Darwiniin ja laajoja alueita Pohjois-Australiasta avatui laidunmaiksi.
Hunzahin piiri
thumb|175px|Hunzahin piiri Dagestanin kartalla. Hunzahin piiri (, avaariksi Хунзахъ район, Hunzah raion) on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 551,9 neliökilometriä. Asukkaita on 30 700 henkeä (vuonna 2009).
Hunzahin piiri sijaitsee Dagestanin keskiosan vuoristoseudulla Avaraskoje ja Andijskoje Koisu -jokien välillä. Se rajoittuu pohjoisessa Gumbetin ja Untsukulin piireihin, idässä Gergebilin piiriin, etelässä Gunibin ja Šamilin piireihin sekä lännessä Ahvahin ja Botlihin piireihin.
Dimítrios Ioannídis
Sotilasjuntan aika
Ioannídis pidätettiin ja asetettiin syytteisiin maanpetoksesta, kapinasta ja tapoista Ateenan polyteknillisen väkivaltaisuuksissa 14. tammikuuta 1975. Ioannídisille todettiin syylliseksi ja hänelle langetettiin kuolemantuomio, joka muutettiin elinkautiseksi vankeusrangaistukseksi Korydallóksen vankilassa.
Dumb Ways to Die
Pelit
Ensimmäinen Dumb Ways to Die -peli eli yksinkertaisesti vain Dumb Ways to Die, julkaistiin toukokuussa 2013 ensin iOSille ja saman vuoden syyskuussa Androidille. Pelin tarkoituksena on estää videosta ja kappaleesta tuttuja olioita kuolemasta tekemällä erilaisia asioita. Marraskuussa 2014 julkaistiin pelin jatko-osa Dumb Ways to Die 2, jossa on täysin sama periaate kuin edeltäjässään, mutta siinä on huomattavasti enemmän erilaisia tasoja kuin ykkösosassa.
Rauno Koski
Rauno Eino Koski (28. marraskuuta 1926 Helsinki – 8. toukokuuta 1994 Espoo) oli suomalainen juristi ja poliitikko. Hänen puolueensa oli Kansallinen Kokoomus.
Lucille Teasdale-Corti
thumb|right|Lucille Teasdale-Corti nuorena
Panelianlahti
thumb|250px|Panelianlahden muinaiselle rannalle rakennettu Kuninkaanhauta. Panelianlahti oli Pohjanlahdella nykyisten Euran ja Eurajoen kuntien alueella sijainnut muinainen merenlahti. Nykyisin sen paikalla on laaja Panelian kylän länsipuolella levittäytyvä viljelysaukea.
Gorkhan piirikunta
Pohjoisessa piirikunta rajautuu Kiinan Tiibetin autonomiseen alueeseen. Idässä naapurina on Dhadingin ja etelässä Chitawanin piirikunta. Lounaassa Gorkhan piirikunta rajautuu Tanahun, lännessä Lamjungin ja Manangin piirikuntaan.
Luonnonmaantieteellisesti piirikunta ryhmitellään osaksi Nepalin Läntistä kumpuvyöhykkettä. Tarkemmasta jaottelusta piirikunnan suuri monimuotoisuus käy paremmin ilmi, sillä alueesta 0,1 % voidaan lukea alempaan trooppiseen, 19,8 % ylempään trooppiseen, 14,6 % subtrooppiseen, 13,3 % lauhkeaan, 14,9 % subalpiiniseen, 10,6 % alpiiniseen ja 14,8 Trans-Himalajan kasvillisuusvyöhykkeeseen sekä 11,5 % ylempään vuoristovyöhykkeeseen (nival zone) ja 0,2 % vesistöihin kuuluvaksi.
Alberto Marson
Marson kuului Brasilian olympiapronssia Lontoossa 1948 voittaneeseen joukkueeseen. Hän saavutti Brasilian joukkueessa myös Etelä-Amerikan-mestaruuskilpailujen hopeaa vuonna 1949 ja Pan-Amerikan kisojen pronssia 1951.
Lamjungin piirikunta
Nepalin vuoden 2015 maanjäristyksen järistyskeskus sijaitsi lähellä Lamjungin piirikuntaa. Piirikunta kärsi suuria tuhoja tämän seurauksena.
Liinahamari
thumb| Liinahamari on asutuskeskus ja jäätymätön satama Petsamonvuonon länsirannalla Petsamon kaupunkikunnassa nykyisellä Venäjän Murmanskin alueella. Se on Venäjän läntisin satama Barentsinmeren rannikolla. Liinahamari sijaitsee Suomen 1944 Neuvostoliitolle luovuttamalla Petsamon alueella.
Petsamon paikannimistä tuntuu olevan niukasti lähteitä. Liinahamari kuitenkin löytyy V. Tannerin kokoamasta Petsamon alueen paikannimiä 1 : Lappalaisia paikannimiä (Fennia 49, N:o 2, 1928, s. 20–21).
Tannerin mukaan Liinahamarin alkuperäinen nimi on koltansaameksi Lin'amraš. Lin tarkoittaa kalastusliinaa (pitkääsiimaa) ja amra = hammer (norj.) = tuntuririutta. Norjalaisessa 1980-luvun tiekartassa nimi esitetään venäläisittäin Linakhamari.
Goodnight Monsters
Goodnight Monsters oli vuosina 2004–2010 toiminut indie pop -yhtye Turusta. Yhtye julkaisi kaksi levyä ja yhden singlen Bone Voyage Recordings -levy-yhtiölle. Musiikissa on kuvailtu olevan 60-lukulaista melodisuutta ja garagerockin energisyyttä. Yhtye keikkaili sekä suomessa että ulkomailla.
Myöhemmin yhtyeen jäsenet ovat soittaneet muissa kokoonpanoissa, mm. the New Tigersissa, Pöllöissä ja Hell Catissa.
Diskografia
Albumit
Formantti
Formantit ja aivotutkimus
Foneemikartta auttaa oman kielen äänteiden nopeassa erittelyssä, mutta toisaalta estää vieraiden kielien äänteiden tarkkaa havaitsemista. Formanttirajat havaittujen vokaalien välillä ovat liukuvia, ja opittu äänne vaikuttaa siihen, mitä havaitaan. Esimerkiksi virossa on äänne /õ/, joka sijaitsee formanttiavaruudessa (x-akselina F1 ja y-akselina F2) /o/:n ja /ö/:n välissä – virolaiset erottavat sen, mutta suomalaiset kuulevat sen /o/:na tai /ö/:nä.
Luigi Longo
Longosta tuli sodan jälkeen PCI:n apulaispääsihteeri. Hän edusti puoluettaan Kominformin perustavassa kokouksessa vuonna 1947. Pääsihteeri Palmiro Togliattin kuoltua vuonna 1964 Longo valittiin hänen seuraajakseen. Longo oli aiemmin tunnettu uskollisuudestaan Neuvostoliitolle, mutta pääsihteerinä hän jatkoi Togliattin aloittamaa linjaa korostamalla PCI:n aatteellista itsenäisyyttä ja ”italialaista tietä sosialismiin”. Longon kaudella PCI muun muassa tuomitsi Neuvostoliiton vuoden 1968 Tšekkoslovakian miehityksen. Vetäydyttyään pääsihteerin tehtävästä vuonna 1972 Longo jatkoi kunniatehtävässä puolueen puheenjohtajana. Hän kannatti edelleen ajatusta vaihtoehtoisista teistä sosialismiin, mutta arvosteli seuraajansa Enrico Berlinguerin omaksumaa ”historiallisen kompromissin” politiikkaa.
Mikkelin valokuvakeskus
Historia
Mikkelin valokuvakeskus toimi pitkään Mikkelin keskustassa, torin laidassa. Vuosina 1989–1999 keskuksen yhteydessä toimi myös värivedostuspaja, joka muutettiin vuonna 1999 digitaaliseksi.
Eric Maxim Choupo-Moting
Seurajoukkueura
Kaudella 2020–2021 Choupo-Moting pelasi Bundesliigassa 22 ottelua, joissa hän teki kolme maalia. Mestarien liigassa hän pelasi seitsemän ottelua, joissa hän teki neljä maalia. Hän voitti Saksan-mestaruuden ja seurajoukkueiden maailmanmestaruuden. Kaudella 2021–2022 hän teki neljä maalia pelaamissaan 20 bundesliigaottelussa Bayernin voittaessa taas mestaruuden. Mestarien liigassa hän pelasi neljä ottelua ja teki yhden maalin. Kaudella 2022–2023 hän pelasi Bundesliigassa 19 ottelua ja teki kymmenen maalia. Mestarien liigan seitsemässä ottelussa maaleja syntyi neljä. Hän voitti kolmannen kerran peräkkäin Saksan-mestaruuden.
Komondor
Alkuperä
Joissain lähteissä mainitaan ns. komondorin pitkäkarvainen muunnos, lompos, joka muistuttaisi rakenteeltaan hieman pyreneittenpaimenkoiraa ja maremmano-abruzzesea.
Terveys
Komondor on suuri rotu, joka on altis erilaisille luuston kasvuhäiriöille, kuten lonkkaniveldysplasialle. Syvä rintakehä ja suuri koko altistavat vatsalaukunkiertymälle. Huonostihoidettu turkki saattaa aiheuttaa koiralle iho-oireita, kuten hot-spot ihottumaa. Riippuvat korvat ovat herkät tulehtumaan, ellei niitä puhdisteta ja tuuleteta säännöllisesti. Rodun eliniän odote on n. 8 vuotta.
Chautara
thumb|270px|Chautaran sijainti piirikunnassa käy ilmi kartalta. Vuoden 2015 toukokuussa kaupunki nousi yhdeksi Nepalin maanjäristyksen pelastustöiden ja hätäavun keskeiseksi solmupisteeksi. Sindhupalchokin piirikunnan rakennuksista jopa 90 prosenttia oli raportoitu tuhoutuneiksi. Järistyksen jäljiltä oli raportoitu ainakin 3 360 ihmishengen menetys piirikunnassa, mikä oli suurin uhriluku missään Nepalin piirikunnista (4.5.2015 mennessä). Kahden pääjäristyksen jälkeisen voimakkaimman jälkijäristyksen (M6,7/ 26.4.2015 ja M7,3/ 12.5.2015 ) järistyskeskukset (episentrumi) osuivat Sindhupalchokin piirikunnan alueelle.
Marta Kubišová
Marta Kubišová (s. 1. marraskuuta 1942, České Budějovice) on tšekkiläinen laulaja, joka on saavuttanut ikonisen aseman. Prahan kevään aikana vuonna 1968, kappaleellaan "Modlitba pro Martu", hän oli eräs Tšekkoslovakian suosituimmista naislaulajista.
Kevin Jörg
pienoiskuva|Kevin Jörg vuonna 2015. Kevin Jörg (s. 11. syyskuuta 1995) on sveitsiläinen moottoriurheilija. Jörg aloitti uransa Karting-sarjoista. Vuonna 2011 Jörg ajoi yksittäisiä kilpailuja Formula BMW Talent Cup, Formula Lista Junior ja Formula Abarth -sarjoissa. Vuonna 2012 Jörg ajoi täyden kauden Formula Abarth -sarjassa saavuttaen yhden paalupaikan ja kuusi palkintosijaa sijoittuen sarjan kuudenneksi. Vuonna 2013 Jörg siirtyi Eurocup Formula Renault -sarjaan saavuttaen kaksi pistettä. Samana vuonna hän ajoi Formula Renault Alps -sarjassa saavuttaen kolme palkintosijaa sijoittuen sarjan neljänneksi. Vuonna 2014 Jörg jatkoi Eurocup -sarjassa voittaen yhden kilpailun sijoittuen sarjan kuudenneksi. Samana vuonna hän ajoi seitsemän kilpailua Formula Renault NEC -sarjassa saavuttaen kaksi voittoa ja kaksi paalupaikkaa sijoittuen 13:ksi. Vuonna 2015 Jörg ajoi kolmannen kauden Eurocup -sarjassa saavuttaen yhden voiton yhden paalupaikan ja kuusi palkintosijaa sijoittuen sarjan loppupisteissä kolmanneksi. Vuonna 2016 Jörg siirtyi GP3-sarjaan ajaen DAMS-tallissa. Hän keräsi kauden aikana 26 pistettä ollen parhaimmillaan neljäs Abu Dhabin pitkässä kilpailussa. Kaudella 2017 Jörg jatkoi GP3:ssa Trident Racing-tallissa ollen parhaimmillaan kolmas Unkarin sprinttikilpailussa. Hän keräsi kaudella 28 pistettä.
GEOS
GEOS (Graphic Environment Operating System) oli Berkeley Softworksin (sittemmin Geoworks ) kehittämä graafinen käyttöjärjestelmä, joka toimi myös vanhentuneissa ja hitaissa kotitietokoneissa vähäisellä muistilla. Sen ensiversio Commodore 64:lle ja 128:lle julkaistiin 1986.
Breadbox Ensemble
Vaikka Geoworks Ensemble ei koskaan saavuttanut suurta suosiota, se ei silti täysin hävinnyt. America Online käytti GEOSin runtime-versiota internetyhteyspaketissaan, joka toimitettiin yhdellä 3,5 tuuman levykkeellä. Yhtiö nimeltä New Deal Inc. otti GEOSin haltuunsa 1996 ja julkaisi Geoworks Ensemblen 2.1 -versioon pohjautuvan NewDeal Office -ohjelmistokokonaisuuden. Kirjoituskoneistaan paremmin tunnettu Brother Corporation käytti Geoworksin versiota 3.0 vuonna 1998 esitellyssä edullisessa GeoBook-kannettavassaan NB-60, jossa oli 9,4-tuumainen VGA-tasoinen harmaasävynäyttö.
Rakas sydän
Rakas sydän (Le Souffle au cœur) on ranskalainen elokuva vuodelta 1971. Louis Mallen käsikirjoittama ja ohjaama komedia kertoo 14-vuotiaan pojan kasvusta 1950-luvun Dijonissa.
Juoni
Vuonna 1972 Rakas sydän oli ehdolla parhaan alkuperäiskäsikirjoituksen Oscar-palkinnon saajaksi.
United Parcel Service
United Parcel Service, Inc. (UPS) on maailman suurin lähettiyritys; se toimittaa yli 13 miljoonaa toimitusta päivässä yli 200 maahan. Sen pääkonttori sijaitsee Sandy Springsin kaupungissa, Georgian osavaltiossa Yhdysvalloissa. Yritys perustettiin alkujaan Seattlessa 1907 nimellä American Messenger Company.
Historia
thumb|350px|Lähetti- ja rahtiyhtiö UPS:n terminaalirakennus vie keskeisen osan [[Louisvillen kansainvälinen lentoasema|Louisvillen kansainvälisen lentoaseman alueesta.]] Vuonna 1907 19-vuotias Jim Casey perusti America Messenger Companyn Seattleen Washingtonin osavaltioon, lainattuaan ystävältään 100 dollaria tähän tarkoitukseen. Vuonna 1913 Jim Casey ja Evert McCabe päättivät aloittaa yhteistyön ja hankkivat T-mallin Fordin ja antoivat yhtiölle nimen Merchants Parcel Delivery. Vuonna 1919 yhtiö laajensi toimintojaan Seattlen ulkopuolelle Oaklandiin Kaliforniaan ja antoivat yhtiölle uuden nimen United Parcel Service.
Tucsonin joukkoampuminen
Poliittiset reaktiot
Arizonan kuvernööri Jan Brewer sanoi ampumistapauksesta: "Ajatukseni ja rukoukseni ovat kongressiedustaja Giffordsin ja hänen perheensä, kongressiedustajan henkilökunnan ja heidän perheidensä, kuten myös muiden uhrien, jotka kärsivät tästä järjettömästä ja julmasta väkivallasta. Yhdysvaltain edustajainhuoneen puhemies John Boehner sanoi: "Hyökkäys palvelevassa virassa olevaa työntekijää kohtaan on hyökkäys kaikkia virassa olevia työntekijöitä kohtaan. Yhteiskunnassamme ei ole tilaa väkivaltaisuudelle ja uhkailulle virkavaltaa kohtaan... tämä on surullinen päivä maallemme." Yhdysvaltain korkeimman oikeuden puheenjohtaja John Roberts totesi: "Me oikeuslaitoksessa olemme kärsineet kauhean menetyksen, menettäessämme yhden omistamme, tuomari John Rollin." Monet muut poliitikot Arizonasta ja kaikkialta Yhdysvalloista puhuivat julkisesti ampumatapauksesta, esimerkiksi senaattori John Kyl ja John McCain sekä Yhdysvaltain edustajainhuoneen jäsenet Eric Cantor ja Nancy Pelosi. Sarah Palin sanoi "syvimmät osanottoni".
Hiljainen hetki avaruudessa
thumb|Kansainvälinen avaruusasema, josta Giffordsin lanko Scott J. Kelly puhui Giffordsin toipumisesta. Giffordsin lanko, Retkikunta 26:n komentaja astronautti Scott J. Kelly, Giffordsin aviomiehen Mark Kellyn veli, puhui Kansainväliseltä avaruusasemalta tiimityön tärkeydestä ja kuinka se on elintärkeää avaruudessa ja toivoi samaa maan kamaralle. Puhuessaan aamulla 18. tammikuuta Scott Kelly mainitsi olevansa rohkaistunut siitä edistymisestä, jota Giffordsin toipumisessa oli jo siihen mennessä tapahtunut. "Ne ovat todella hyviä uutisia," hän sanoi. "Joka kerta, kun puhuin veljeni kanssa, näytti siltä, että Giffords todella tekee edistystä pienten askeleiden tavoin. Tämän tapaisessa vammassa se on äärimmäisen tärkeää, ja me kaikki olemme hyvin optimistisia hänen tulevaisuudestaan."
Vaikutus musiikkiin
Sophie B. Hawkins sävelsi, sanoitti ja lauloi kappaleen "Flying at Half Mast", joka kertoo tragediasta, Giffordsista ja Taylorista. Kappaleessa sanotaan, että hulluuden johtaessa tai ottaessa vallan maassa kansa elää "lippu puolitangossa", josta kappale sai nimensä. Kappaleessa lauletaan Christina Taylorista, että hän syntyi päivänä (Syyskuun 11. päivän iskut), jolloin jopa ateistit polvistuivat rukoilemaan. Laulussa kerrotaan myös Taylorista, että maan suola huusi kipuaan, kun luoti läpäisi hänen sydämensä.
Frans Nuupala
Tuleva sosialidemokraattien voimahahmo Väinö Tanner seurasi Frans Nuupalan poliittisia pyrkimyksiä vuoden 1907 eduskuntavaalien alla toimiessaan itse lehtimiehenä Porissa ja ollessaan itsekin kansanedustajaehdokkaana. Vuonna 1948 ilmestyneessä muistelmateoksessaan Nuorukainen etsii sijaansa yhteiskunnassa Tanner kirjoitti Nuupalasta vähätellen ja halveksivaan sävyyn. Tannerin mukaan ”voisi ehkä sanoa, että Nuupala oli tämän maan ensimmäinen kansallissosialisti”. Tannerin elämäkerran kirjoittajan Jaakko Paavolaisen mukaan Tanner ja SDP suhtautuivat Nuupalaan kuitenkin paljon vakavammin kuin Tannerin muistelmat antoivat ymmärtää. Nuupalan ja Maalaistyöväen Puolueen pelättiin ryöstävän SDP:lta maaseudun runsaslukuisen vähäosaisen väestön ääniä.
Halmahera
Halmahera on Indonesiassa sijaitsevan Molukkien saariryhmän suurin saari. Se kuuluu Maluku Utaran provinssiin. Halmahera sijaitsee Uuden-Guinean ja Sulawesin välissä päiväntasaajalla.
Richard Branson
Varhainen elämä
Richard Branson syntyi 18. heinäkuuta 1950 Surreyssa Englannissa. Hänen isänsä työskenteli asianajajana ja äitinsä lentoemäntänä. Richard kärsi lukihäiriöstä eikä menestynyt koulussa. Hän jätti yksityiskoulun kesken 16-vuotiaana.
Ura
Koulusta lähdettyään Branson perusti vuonna 1966 Student-nimisen nuorisokulttuurilehden. Hän asui 1960-luvun lopulla lontoolaisessa kommuunissa. Rahoittaakseen lehteään Branson perusti Virgin Mail Order Records -yrityksen, joka myi musiikkialbumeja postimyynnillä. Sen nimi Virgin, ’neitsyt’, viittasi Bransonin kokemattomuuteen liike-elämässä. Branson avasi vuonna 1971 Britannian ensimmäisen alennusmyyntilevyjen kaupan.
Vuonna 2004 Branson perusti avaruusturismiyhtiö Virgin Galacticin. Vuonna 2006 hän myi langattomia puhelinpalveluja myyvän Virgin Mobilen, mutta pysyi sen suurimpana osakkeenomistajana. Samana vuonna hän perusti viihdeyritykset Virgin Comics ja Virgin Animation.
Omaisuus
Branson on omistanut 1978 lähtien Necker Island -nimisen saaren Brittiläisillä Neitsytsaarilla, (18.52667°N, -64.35722°W), jota hän vuokraa. Hintaan sisältyy laadukas majoitus ja 50-henkinen henkilökunta. . Branson tarjosi saaresta ensin 100 000 puntaa. Koska pyyntihinta oli 5 miljoonaa puntaa, tarjousta ei hyväksytty. Vuotta myöhemmin Branson sai kerättyä kokoon 180 000 puntaa, jolla hän sai ostettua saaren Lordi Cobhamilta. Päärakennus paloi salamaniskusta 2011 ja kärsi hurrikaani Irman aiheuttamia myrskytuhoja 2017.
Downshifting
Nuoren sukupolven kapinana
Ilmiönä downshiftaus on ominainen Y-sukupolvelle (Generation Y) eli vuosituhannen vaihteen jälkeen aikuistuvalle sukupolvelle, jolle avioerot ja burnoutit ovat arkipäivää. Downshiftaaminen voidaan nähdä myös kapinana aikaisempaa sukupolvea X-sukupolvea vastaan tai vaihtoehtoisesti kiittämättömyytenä toimivaa yhteiskuntaa varten nähtyä työtä kohtaan. Aatteen toivotaan parhaassa tapauksessa poistavan työikäisten stressiä sekä vähentävän nuorten masentuneisuutta ja tarvetta eskapismiin.
Matti Pajula
Elämä ja ura
Pajula kirjoitti näytelmiä ja radiokuunnelmia. Hän on tehnyt näytelmäsovituksia sekä toiminut ohjaajana ja elokuva- ja näytelmäkriitikkona. Hän teki myös elokuvakäsikirjoituksia yhdessä Mikko Niskasen ja Pekka Parikan kanssa.
Kanellapuukasvit
Tuntomerkit
Kanellapuukasvit ovat ainavihantia pensaita tai puita, joiden kaarna on usein melko vaalea. Lehdet sijaitsevat kierteisesti tai kahdessa rivissä ja ovat melko paksuja, aromaattisia, korvakkeettomia, ehytlaitaisia. Kukinto on vaihtelevanlainen. Kukissa on kolme verholehteä, 5–12, harvoin neljä punaista ja tavallisesti erillistä terälehteä, yhteenkasvaneet heteet, joita voi olla paljon ja joiden ponnet avautuvat kukasta ulospäin, sekä 2–6 yhteenkasvaneen emilehden muodostama sikiäin, jossa on laitaistukat; vartalo on lyhyt ja luotti liuskainen. Sikiäimessä on kaikkiaan vähintään neljä tai paljon luokkimaisesti taipuneita siemenaiheita. Hedelmä on verhiön suojaama marja. Siemenessä voi olla kirjava endospermi. Kromosomiston annosluku on n = 11, 13, 14.
Solo: A Star Wars Story
Roolijako
Tammikuun 2017 alussa Woody Harrelsonin paljastettiin neuvottelevan Hanin mentorin roolista, mikä vahvistettiin pian sen jälkeen. Tätä seuranneen haastattelun aikana pohdittiin, olisiko hahmo Star Wars Legends -jatkumosta tuttu Garris Shrike, mutta Harrelson kertoi maaliskuussa 2017 hahmonsa nimen olevan Beckett. Helmikuussa 2017 Phoebe Waller-Bridge liittyi näyttelijäkaartiin roolissa, jonka kuvaili olevan ”CGI-pohjainen roolisuoritus”, kuten Alan Tudykin rooli droidina K-2SO Rogue One: A Star Wars Storyssa. Lisäksi Thandie Newtonin kerrottiin neuvottelevan eräästä elokuvan roolista. Waller-Bridge ja Newton vahvistettiin helmikuun lopussa osaksi näyttelijäkaartia ja Joonas Suotamon kerrottiin näyttelevän kokonaisuudessan Chewbaccan roolin, kun hän oli aiemmin toiminut alkuperäisen näyttelijän Peter Mayhew’n sijaisnäyttelijänä The Force Awakensissa. Michael K. Williams osallistui neuvotteluihin näyttelijäkaartiin liittymisestä maaliskuun 2017 alussa, ja vahvistettiin rooliin pian tämän jälkeen. Maaliskuun lopussa Ian Kenny liittyi näyttelijäkaartiin. Warwick Davis vahvistettiin osaksi näyttelijäkaarta heinäkuun 2017 lopussa. Elokuussa Williamsin osuudet leikattiin pois elokuvasta, koska hän ei kyennyt aikataulujensa takia osallistumaan uudelleenkuvauksiin eikä elokuvan ensi-iltaa haluttu siirtää. Tämän johdosta Williamsin näyttelemä puolieläimellinen hahmo korvattiin ihmishahmolla, jonka näyttelijäksi valittiin Paul Bettany. Lokakuussa 2017 ohjaaja Ron Howard paljasti Jon Kasdanin ja apulaisohjaaja Toby Heffermanin näyttelevän Legends-jatkumosta tuttua kaksikkoa, Tagia ja Binkia. Helmikuussa 2018 Jon Favreaun ilmoitettiin ääninäyttelevän elokuvassa ”erästä upeaa ja tärkeää avaruusolentohahmoa”.
Harry Winks
Winks pelasi kaikissa Englannin ikäkausimaajoukkueissa 17-vuotiaista alkaen. Englannin miesten maajoukkueessa hän pelasi ensimmäisen ottelunsa MM-karsinnassa Liettuaa vastaan lokakuussa 2017. Hän on pelannut kesäkuun 2023 loppuun mennessä kymmenen maaottelua ja tehnyt yhden maalin marraskuussa 2019 EM-karsintaottelussa Kosovoa vastaan.
HTPC
Digitaalitelevisio
HTPC-laitteistolla voidaan katsoa ja tallentaa televisiolähetystä tallentavan digiboksin tapaan laitteistosta riippuen maanpäällistä DVB-T-, kaapeliverkon DVB-C- tai satelliittiantennilla vastaanotettavaa DVB-S -lähetettä. HTPC-laitteessa voi olla viritinkortteja yhden tai useamman lähetemuodon vastaanottamiseksi.
Laitteisto
HTPC-ilmiö kasvoi luultavasti eniten kun VIA Technologies julkaisi Mini-ITX-emolevynsä, joka on vain 17 × 17 cm:n kokoinen. Harrastajat kiinnostuivat kehittämään näistä minitietokoneista mitä erilaisimpia käyttötarkoituksia omaavia laitteita, kuten esimerkiksi reitittimiä tai taulu-PC:itä – HTPC on yksi niistä tuotoksista. HTPC liitetään usein myös äänentoistojärjestelmään eli tuttavallisemmin stereoihin. Tämän ansiosta saatetaan saada huomattavasti laadukkaampi ja muokattavampi ääni kuin esimerkiksi normaaleista DVD-soittimista. Äänentoisto, ja muut ominaisuudet vaihtelevat riippuen tietokoneen osista. HTPC:lle ei ole vakiintunut mitään selkeää kokoonpanoa, vaan ne vaihtelevat hyvinkin paljon.
STS-130
Endeavourin pääasiallisena hyötykuormana olivat avaruusasemalle kuljetettavat Tranquility- ja Cupola-moduulit. Thales Alenia Spacen Euroopan avaruusjärjestölle rakentaman ja suunnitteleman Cupolan ikkunat tarjoavat 360 asteen näkymän avaruusaseman ulkopuolelle. Lennon miehistö suoritti avaruusasemalta kolme hyötykuormamoduulien asennukseen liittyvää avaruuskävelyä. Cupola-moduuli maksoi 27 miljoonaa dollaria, Tranquility-moduuli 380 miljoonaa dollaria.
Alfred W. Crosby
Alfred W. Crosby Jr. (15. tammikuuta 1931 Boston, Massachusetts, Yhdysvallat – 14. maaliskuuta 2018 Nantucket, Massachusetts) oli historian, maantieteen ja Amerikan tutkimuksen professori Texasin yliopistossa (Austin), Harvardin yliopistossa ja Helsingin yliopistossa. Hän kirjoitti sellaiset tunnetut kirjat kuin The Columbian Exchange (1972) ja Ecological Imperialism (1986). Näissä teoksissaan hän esitti biologisia ja maantieteellisiä selityksiä sille, miksi eurooppalaiset onnistuivat suhteellisen helposti menestymään alueilla, joita hän nimitti Neo-Euroopiksi eli Australaasiassa, Pohjois-Amerikassa ja eteläisessä Etelä-Amerikassa.
Sääsatelliitti
Mittauskanavat
Sääsatelliittien kartoittamat aallonpituusalueet voidaan jakaa karkeasti maapallolta heijastuvaan auringon lyhytaaltoiseen säteilyyn ja maapallon ja ilmakehän partikkelien kuten pilvien säteilemään pitkäaaltoiseen säteilyyn. (Katso myös Sähkömagneettinen spektri)
Kunnian kukko
Juoni
Kolmantena päähenkilönä nähdään johtajan yritykessä työskentelevä vahtimestari. Päivällä hän joutuu herra Johtajan komentelemaksi, mutta illalla ravintolassa luokkarajat poistuvat ja johtaja tarjoaa auliisti juotavaa samassa pöydässä viihtyvälle alaiselleen.
Arvonlisävero
Helpotus pienimmille yrityksille
Jos vuosittainen liikevaihto on 15 000 ja 30 000 euron välillä, rekisteröinti on pakollinen, mutta myyjällä on vuoden 2024 loppuun asti oikeus huojennukseen eli hänelle palautetaan hakemuksesta osuus hänen verottajalle tilittämistään arvonlisäveroista. Huojennus pienenee täydestä palautuksesta (myynti 15 000 euroa tai alle) lineaarisesti nollaan (myynti 30 000 euroa). Vuodesta 2025 alkaen huojennusta ei enää myönnetä, mistä tulee seuraamaan monelle arvonlisäverovelvolliseksi rekisteröityneelle mikroyritykselle vuosittain tuhansien eurojen menetyksiä, jos myynti jää reilusti alle 30 000 euron.
Vapaaehtoisesti arvonlisäverovelvolliseksi kannattaa toisinaan hakeutua sen vuoksi, että silloin voi vähentää hankintojen arvonlisäverot. Vuonna 2013 näin oli tehnyt yli 60 000 yrittäjää. Suurimmalla osalla heistä kyse oli "sivubisneksestä", esimerkiksi metsätaloudesta. Kannattaako verovelvolliseksi hakeutua vapaaehtoisesti riippuu siitä, onko yrityksellä arvonlisäveron sisältäviä ostoja kuten tarvikehankintoja.
Ruoan alv-korotus tammikuussa 2013
Tammikuun alusta 2013 Suomen arvonlisäverotasoa korotettiin ja niin nousi myös ruoan arvonlisävero. Sen taso vuodesta 2013 alkaen on ollut 14 %. Ruoan ALV-taso on Suomessa jopa kaksinkertainen verrattuna EU15-keskiarvoon.
Karteesinen tulo
right|thumb|300px|Karteesinen tulo A × B, kun A={a,b,c} ja B= {x,y} Karteesinen tulo eli tulojoukko on joukko-operaatio, jolla muodostetaan kahdesta tai useammasta joukosta uusi joukko. Se on nimetty ranskalaisen matemaatikon ja filosofin René Descartesin mukaan. Descartes loi käsitteen kehitellessään analyyttista geometriaa.
Sammet
Sammet (Acipenseridae) on sampikalojen lahkoon kuuluva alkeellisten luukalojen heimo. Sampia on vajaat kolmekymmentä eri lajia, jotka elävät Euroopan, Aasian ja Pohjois-Amerikan vesissä. Sammet jaetaan neljään sukuun: Acipenser (”varsinaiset sammet”), Huso (”kitasammet”), Pseudoscaphirhynchus ja Scaphirhynchus (”lapiosammet”).
Suvut ja lajit
Sampien heimoon kuuluu neljä sukua ja 25 nykyisin elävää lajia:
Before I Self Destruct
Before I Self Destruct on rap-artisti 50 Centin neljäs studioalbumi. Albumi julkaistiin Yhdysvalloissa 16. marraskuuta 2009. Albumi myi ensimmäisellä viikollaan 160 000 kappaletta. Maailmanlaajuisesti albumi on myynyt kultaa, eli 500 000 kappaletta. Se ylsi Yhdysvalloissa Billboard 200 -listan viidennelle sijalle.
Koiranäyttely
Erilaiset näyttelyt
Voittaja-näyttely järjestetään kerran vuodessa Suomessa. Siellä kunkin rodun paras uros ja narttu saavat Voittaja-tittelin, esimerkiksi vuoden 2005 parhaan titteli on V-05. Lisäksi junioriluokkien voittajat, laatuarvostelulla erinomainen, saavat JV-tittelin. Pohjoismaiden Voittaja -näyttely järjestetään vuorovuosin Suomessa, Ruotsissa, Norjassa ja Tanskassa. Näiden kilpailujen voittajat saavat PMV- ja PMJV-tittelit. Maailman Voittaja -näyttely järjestetään vuosittain eri FCI-maissa, ja Suomi on toiminut isäntämaana vuosina 1998 ja 2014.
Television salaus
Television salaus on salausmekanismi, jolla hallitaan pääsyä maksullisiin televisiokanaviin kaapeli-, antenni- sekä satelliittitelevisioissa.
Historia
Ranskassa Canal+ aloitti maksutelevisionsa vuonna 1984. Yhdysvalloissa HBO oli ensimmäinen kanava, joka salasi signaalin VideoCipher II -järjestelmällä.
Digitaalisen kaapeli- ja sateelliittitekniikan salaus
DigiCipher 2 on General Instrumentin oma videojakelujärjestelmä. DigiCipher 2 perustuu MPEG-2:een. 4DTV-satelliittivastaanotin tarvitaan dekoodaamaan DigiCipher 2 -kanavia. Pohjois-Amerikassa useimmat digitaaliset kaapeliohjelmat ovat käytettävissä DigiCipher 2 -pohjaisissa digisovittimissa. DigiCipher 2:sta voidaan myös kutsua DCII:ksi.
Leon diskografia
Leo aloitti musiikkiuransa Face of God -yhtyeessä vuonna 2010. Yhtye julkaisi useita kappaleita omakustanteisesti, kunnes se lopetti toimintansa vuonna 2015. Leo solmi levytyssopimuksen Sony Musicin kanssa alkuvuodesta 2016. Hänen ensisinglensä ”Mun piti olla sun” julkaistiin toukokuussa 2016, ja se nousi Suomen radiosoittolistan sijalle 69. Syksyllä julkaistiin singlet ”Kylmä ja sataa” ja ”Mä valehtele”. Toukokuussa 2017 julkaistiin Leon neljäs single ”Sano mitä sanot”, joka nousi jälleen radiosoittolistan 69. sijalle. Syyskuussa julkaistu single ”Kaikki mitä rakastin” kapusi radiosoittolistan sijalle 14 ja striimauslistan sijalle 45. Kappale on sittemmin ylittänyt kultarajan. Leon debyyttialbumi Leo julkaistiin 13. lokakuuta 2017, ja se nousi Suomen virallisen albumilistan sijalle 24.
Brionin sopimus
Brionin kokous
Sopimuksen mukaan raja-asemat jäivät Slovenian poliisin haltuun, ja armeijan piti vetäytyä lokakuuhun mennessä ja sloveenien vapauttaa ottamansa sotavangit. Osapuolten piti välttää väkivaltaa ja muuta keskinäisen jännitteen lisäämistä. Ey:n sotilastarkkailijoiden piti tulla ensi tilassa. Mutta Slovenia oli sopimuksen mukaan yhä käytännössä osa Jugoslaviaa, mm. tullimaksut kerättiin sopimuksen mukaan yhä Jugoslavian kassaan. Jugoslavian kansat saisivat itse päättää tulevaisuudestaan. Yksikään osatasavalta ei saanut sopimuksen mukaan itsenäistyä kolmeen kuukauteen, sillä neuvottelujen Jugoslavian kriisistä piti alkaa 1. elokuuta 1991 Ey:n mukana ollessa. Ey kuitenkin lupasi tunnustaa Slovenian, jos liittoarmeija hyökkäisi uudestaan maahan.
Seuraukset
Brionin sopimuksen jälkeen sota Kroatiassa alkoi vasta tosissaan. Brionin sopimus hyödytti Kroatian ääriserbejä ja heitä osin peitetysti tukevaa Serbiaa, koska nämä saattoivat väittää Kroatian sotaa sisällissodaksi, johon ulkovalloilla ei ollut oikeutta puuttua esimerkiksi tukeakseen sotilaallisesti heikompaa Kroatiaa.
Diego Ulissi
Saavutuksia
Lähteet: Cyclingbase, Cycling Archives , Pro Cycling Stats
Österödin nainen
Löytöpaikka ja muinainen ympäristö
Hautapaikka sijaitsee entisessä Bron pitäjässä, joka kuuluu nykyään Lysekilin kuntaan. Pitäjän alueena on pitkä merelle kurkottava niemi, jonka kummallekin puolelle jää sisämaahan jatkuvat vuonomaiset lahdet. Johan Alin vaaitti löytöpaikan 54,2 metriä mpy. ja Alinin ja Fredsjösin kuvausten perusteella se voidaan nykyään paikallistaa melko tarkasti. Hauta oli raakkutunkion reunassa suojaisan pystykallion eteläpuolella.
Aiheesta muualla
58.39781°N, 11.43592°W
Johan Harstad
Harstad valittiin vuonna 2008 Norjan kansallisteatterin ensimmäiseksi nimikkokirjailijaksi.
Vulture Culture
Taustaa ja nauhoitukset
Aiheen valintaan vaikutti myös Woolfsonia 1980-luvun alussa häirinnyt huijari, joka osteli hänen nimissään luksusautoja ja huviveneitä. Joku antoi lisäksi Woolfsonin nimissä haastattelun Billboard-lehdelle ja pestasi kitaristi Al Di Meolan olemattomiin äänityksiin. Huijariepisodista kertoo kappale ”Somebody Out There”.
Vulture Culture on The Alan Parsons Projectin ainoa albumi, jolla ei ole mukana orkesterisäestystä. Orkesterin ja kuoron sovituksista muilla albumeilla vastannut Andrew Powell ei osallistunut albumin tekemiseen lainkaan. Albumilta jätettiin pois ”No Answers Only Questions” -niminen kappale, joka folk-henkisenä ei sopinut rockkappaleiden joukkoon.
Päijät-Hämeen koulutuskonserni
Päijät-Hämeen koulutuskonserni -kuntayhtymä tunnetaan nykyään Koulutuskeskus Salpaus -kuntayhtymänä.
SaferGlobe
SaferGlobe on usein kommentoinut mediassa asekauppaan liittyviä asioita, mutta myös muita tutkimusalansa teemoja. SaferGlobe asiantuntijat ovat olleet kuultavina myös eduskunnassa, lisäksi SaferGlobe on järjestänyt koulutuksia. SaferGlobe on ainoa suomalainen jäsen EU:n aseiden leviämisen estämisen ja aseistariisunan verkostossa (EU Non-Proliferation and Disarmament Consortium). SaferGlobe on jäsen myös ETYJin ajatushautomoiden ja akateemisten instituuttioiden verkostossa (OSCE Network of Think Tanks and Academic Institutions) sekä Norjan ulkopoliittisen instituutin johtamassa kansiainvälisessä rauhanoperaatioiden tehokkuutta tarkastelevassa verkostossa (Effectiveness of Peace Operations Network, EPON).
Vuonna 2017 SaferGlobella työskenteli 11 ihmistä. SaferGlobe on perustettu vuonna 2010.
Tet (kirjain)
Ṭet hepreassa
Heprean kielessä tet on emfaattinen t-äänne. Hepreassa on myös toinen t, tav. Länsimaisten sanojen heprealaisessa translitteroinnissa tai lainasanoissa t-kirjainta vastaa yleensä tet, th:ta tav.
Hashimoto
Hashimoto voi tarkoittaa seuraavia:
Helsinki-Cotonou Ensemble
Yhtyeen historia
Vuonna 2012 Halonen kävi uudelleen Beninissä, tällä kertaa yhdessä Räsäsen ja Riskilän kanssa. Yhdessä beniniläisten muusikoiden kanssa suomalaiset harjoittelivat päivittäin, soittivat kolme konserttia ja äänittivät levyn Beaucoup De Piment!, joka miksattiin Suomessa ja julkaistiin seuraavana vuonna. Levyn julkaisun jälkeen he soittivat 13 keikan kiertueen Suomessa, muun muassa monilla festivaaleilla.
Mayojen kirjoitusjärjestelmä
Kielet
Nykyisen käsityksen mukaan lähes kaikki hieroglyfitekstit on kirjoitettu itäisellä chol-kieliryhmään kuuluvalla kielellä, joka tunnetaan joko nimellä klassinen maya tai klassinen cholti. Sen lisäksi joissakin teksteissä on havaittavissa muutamien muiden kielten vaikutusta, kuten tzeltal-kielten, chontalin varhaismuodon, jukatekin varhaismuodon ja mahdollisesti itza-mopan. Nykyisistä mayakielistä lähimpiä hieroglyfien kielten kanssa ovat alankoalueiden kieliryhmät. Lähin kieli on itäisen Guatemalan ja Hondurasin rajalla puhuttu pieni chorti.
USS Idaho (BB-24)
USS Idaho (Battleship No. 24 ja runkonumero BB-24) oli Yhdysvaltain laivaston Mississippi-luokan taistelulaiva ennen ensimmäistä maailmansotaa. Alus myytiin heinäkuussa 1914 Kreikalle, jonka laivastossa se oli aina uppoamiseensa huhtikuussa 1941 saakka.
Parione
Parione on Rooman kuudes rione, jota ympäröivät lännessä ja pohjoisessa Ponte, idässä Sant’Eustachio ja etelässä Regola. Sen koko on noin 19 hehtaaria, väkiluku 2 700 ja väestötiheys 14 100 asukasta neliökilometrillä (2013). Kaupunginosa tunnetaan Piazza Navonan ja Campo de’ Fiorin aukioista sekä Palazzo della Cancellerian renessanssipalatsista.
Brøndby Stadion
Stadionin katsojaennätys 31 508 on vuodelta 2003, ottelusta paikallisvastustaja FC Kööpenhaminaa vastaan.